ai4bharat/Pralekha huggingface dataset:
দক্ষতাউন্নয়নওশিল্পোদ্যোগমন্ত্রক
সিকিমের গ্যাংটকে দক্ষতা উন্নয়ন বিষয়ে উত্তর-পূর্বাঞ্চলের আঞ্চলিক কর্মশালা
নতুন দিল্লি, ০৭ এপ্রিল, ২০২১
প্রধানমন্ত্রী কৌশল বিকাশ যোজনা-৩ এর মাধ্যমে দক্ষতা উন্নয়নের জন্য সিকিমের গ্যাংটকে আগামী ৮ এপ্রিল একটি আঞ্চলিক কর্মশালার আয়োজন করা হয়েছে। এই কর্মশালায় অরুণাচল প্রদেশ, আসাম, মনিপুর, মিজোরাম, নাগাল্যান্ড, সিকিম ত্রিপুরা রাজ্য থেকে প্রতিনিধিরা অংশ নেবেন। ওই কর্মশালায় অন্যদের মধ্যে উপস্থিত থাকবেন দক্ষতা উন্নয়ন ও শিল্পোদ্যোগ মন্ত্রকের সচিব শ্রী অতুল কুমার তেওয়ারি, অতিরিক্ত সচিব শ্রীমতি গঙ্গাদেবী প্রধান, সিকিমের দক্ষতা উন্নয়ন বিভাগের সচিব শ্রী সতীশ চন্দ্র রাই প্রমূখ। এই কর্মশালায় বিভিন্ন শিল্প প্রশিক্ষণ কেন্দ্রের প্রতিনিধিরা ভিডিও কনফারেন্সের মাধ্যমে অংশ নেবেন।
প্রধানমন্ত্রী কৌশল বিকাশ যোজনা-৩ চলতি বছরের ১৫ জানুয়ারি থেকে শুরু হয়েছে। রাজ্য ও কেন্দ্রশাসিত অঞ্চল গুলির সহায়তায় এই প্রকল্পটি বাস্তবায়িত করা হচ্ছে। প্রধানমন্ত্রী কৌশল বিকাশ যোজনা- ২-তে  প্রায় ১.২০ কোটি যুবক-যুবতীকে প্রশিক্ষণ দেওয়া হয়েছে। প্রধানমন্ত্রী কৌশল বিকাশ যোজনা-৩-এর মাধ্যমে ২০২০-২১ অর্থবছরে ৮ লক্ষ যুবক-যুবতীকে প্রশিক্ষণ দেওয়ার লক্ষ্যমাত্রা নেওয়া হয়েছে। খরচের পরিমাণ ৯৪৮.৯০ কোটি টাকা ধার্য করা হয়েছে।
CG/ SB
(Visitor Counter : 69
প্রধানমন্ত্রীরদপ্তর
সহযোগিতার লক্ষ্যে অ্যারো ইন্ডিয়া এক উপযুক্ত মঞ্চ : প্রধানমন্ত্রী
নয়াদিল্লি, ০৩ ফেব্রুয়ারি, ২০২১
প্রধানমন্ত্রী শ্রী নরেন্দ্র মোদী বলেছেন, ভারতে প্রতিরক্ষা ও মহাকাশ ক্ষেত্রে অসীম সম্ভাবনা রয়েছে। তাই, পারস্পরিক সহযোগিতার লক্ষ্যে ভারতের মহাকাশ ক্ষেত্র এক উপযুক্ত মঞ্চ।
এক ট্যুইটে প্রধানমন্ত্রী বলেছেন, “ ভারতে প্রতিরক্ষা ও মহাকাশ ক্ষেত্রে অসীম সম্ভাবনা রয়েছে। তাই, পারস্পরিক সহযোগিতার লক্ষ্যে ভারতের মহাকাশ ক্ষেত্র এক উপযুক্ত মঞ্চ। ভারত সরকার এই ক্ষেত্র দুটিতে ভবিষ্যতমুখী সংস্কার করেছে। এর ফলে, আত্মনির্ভর হয়ে ওঠার ক্ষেত্রে আমাদের প্রয়াস আরও ত্বরান্বিত হবে "।
প্রধানমন্ত্রীরদপ্তর
ওড়িয়া নববর্ষ ও মহা বিষুব পণা সংক্রান্তি উপলক্ষ্যে জনসাধারণকে প্রধানমন্ত্রীর শুভেচ্ছা
নতুনদিল্লি, ১৪ই এপ্রিল, ২০২২
প্রধানমন্ত্রী শ্রী নরেন্দ্র মোদী ওড়িয়া নববর্ষ ও মহা বিষুব পণা সংক্রান্তি উপলক্ষ্যে জনসাধারণকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন;
“ওড়িয়া নববর্ষ ও মহা বিষুব পণা সংক্রান্তি উপলক্ষ্যে শুভেচ্ছা জানাই।
নতুন বছর আনন্দে ভরপুর হয়ে উঠুক।
আমাদের সমাজে ভ্রাতৃত্ববোধ আরো প্রসারিত হোক এবং সকলে সুস্বাস্থ্যের অধিকারী হোন। “
CG/CB/
(
প্রধানমন্ত্রীরদপ্তর
ইজরায়েল এবং ইহু্দী জনসাধারণকে হান্নুক্কাহ উপলক্ষ্যে প্রধানমন্ত্রীর শুভেচ্ছা
নতুনদিল্লি, ১০ই ডিসেম্বর, ২০২০
প্রধানমন্ত্রী শ্রী নরেন্দ্র মোদী, হান্নুক্কাহ উৎসব উপলক্ষ্যে ইজরায়েলের জনসাধারণ এবং বিশ্বের সব ইহু্দী বন্ধুদের শুভেচ্ছা জানিয়েছেন।
এক ট্যুইট বার্তায় শ্রী মোদী বলেছেন, “ইজরায়েলের বন্ধু জনসাধারণ এবং বিশ্বের সব ইহু্দীবন্ধুদের চাগ হান্নুক্কাহ সামেচ। এই উৎসব আমাদের জীবনে শান্তি ও উজ্জ্বলতা নিয়ে আসুক এবং আমাদের জনসাধারণের মধ্যে উষ্ণ সম্পর্ক গড়ে তুলুক।”
ইজরায়েলের প্রধানমন্ত্রী মি: বেঞ্জামিন নেতানিয়াহু এবং রাষ্ট্রপতি রিউভেন রিভলিনকেও এই ট্যুইটটি পাঠানো হয়েছে। প্রধানমন্ত্রী, হিব্রু ভাষাতেও ট্যুইটটি করেছেন।
জাহাজচলাচলমন্ত্রক
চেন্নাইয়ে আজ উপকূল অঞ্চলে নজরদারি চালানোর ষষ্ঠ জাহাজ “বজ্র”-কে জলে ভাসানো হল
নয়াদিল্লী, ২৭ ফেব্রুয়ারি, ২০২০
চেন্নাইয়ে আজ উপকূল অঞ্চলে নজরদারি চালানোর জন্য ষষ্ঠ জাহাজ “বজ্র”-কে জলে ভাসানো হল। অনুষ্ঠানে কেন্দ্রীয় জাহাজ চলাচল মন্ত্রকের স্বাধীন দায়িত্বপ্রাপ্ত এবং সার ও রসায়ন প্রতিমন্ত্রী শ্রী মনসুখ মান্ডব্য মুখ্য অতিথি হিসেবে উপস্হিত ছিলেন।
তিনি বলেন, ভারতীয় উপকূল রক্ষী বাহিনীর হাতে এই নজরদারি জাহাজ আসার ফলে ভারতের ৭ হাজার ৫০০ কিলোমিটার দীর্ঘ উপকূল অঞ্চল, ২০ লক্ষ বর্গ কিলোমিটার বিস্তৃত নিজস্ব অর্থনৈতিক অঞ্চল এবং বাণিজ্যের জন্য ভারতের জলপথ ব্যবহারকারী ১ লক্ষেরও বেশি বাণিজ্যিক জাহাজ চলাচলের ক্ষেত্রে নিরাপত্তা সুনিশ্চিত হল। ভারতের সামুদ্রিক ইতিহাস স্মরণ করিয়ে শ্রী মান্ডব্য বলেন, গুজরাটের লোথালে জাতীয় সামুদ্রিক ঐতিহ্য সংগ্রহশালা গড়ে তোলা হচ্ছে। তিনি আরও বলেন, সিন্ধু সভ্যতা থেকেই ভারত সামুদ্রিক প্রযুক্তি ক্ষেত্রে গুরুত্বপূর্ণ ভূমিকা পালন করে আসছে। জল সংরক্ষণ এবং জাহাজ নির্মাণে ভারত সবসময় দক্ষতার পরিচয় দিয়েছে। নির্ধারিত সময়ের মধ্যে এই জাহাজ নির্মাণের জন্য এল অ্যান্ড টি শিপ বিল্ডিং-কে অভিনন্দন জানান শ্রী মান্ডব্য। মেক ইন ইন্ডিয়া কর্মসূচির আওতায় সংস্হাটির ৭টি এই ধরনের জাহাজ তৈরির কথা। তার মধ্যে এটি হল ষষ্ঠ। তিনি বলেন, দেশীয় প্রযুক্তিতে এই জাহাজ তৈরি করা হয়েছে। এই জাহাজ হাতে পাওয়ার ফলে ভারতীয় উপকূল রক্ষী বাহিনীর নজরদারি, তল্লাশি ও উদ্ধার কাজের দক্ষতা বৃদ্ধি পাবে। ভারতীয় উপকূল রক্ষী বাহিনী এখন বিশ্বের অন্যতম বৃহৎ উপকূল বাহিনী হয়ে উঠেছে।
উপকূলীয় অঞ্চলের নিরাপত্তার পাশাপাশি ভারতের নিজস্ব অর্থনৈতিক অঞ্চলে সন্ত্রাস দমন এবং মাদক দ্রব্য চোরাচালান রোধে দিন রাত কাজ করবে এই জাহাজ। জাহাজটিতে অত্যাধুনিক প্রযুক্তির দুটি নেভিগেশন রেডার এবং সর্বাধুনিক নৌচালনা ও যোগাযোগ ব্যবস্হা রয়েছে।
CG/SS/NS
(Visitor Counter : 73
প্রধানমন্ত্রীরদপ্তর
কাশীতে সুস্থ দৃষ্টিশক্তির প্রচারাভিযানের প্রশংসা প্রধানমন্ত্রীর
নয়াদিল্লি, ০৩ ফেব্রুয়ারি, ২০২৩
‘সুস্থ দৃষ্টি সমৃদ্ধ কাশী’ প্রচারাভিযানে যুক্ত সকলকে প্রধানমন্ত্রী শ্রী নরেন্দ্র মোদী আজ আন্তরিক শুভেচ্ছা জানিয়েছেন।
স্বাস্থ্য ও পরিবার কল্যাণ মন্ত্রী ডাঃ মনসুখ মান্ডব্যের এক ট্যুইটের প্রত্যুত্তরে প্রধানমন্ত্রী ট্যুইট করে বলেছেন;
“এই অভিযানে অংশ নেওয়া কাশীর ভাই ও বোনেদের আন্তরিক শুভেচ্ছা জানাই। আপনাদের সুস্থ জীবন কাশীর উন্নতি সাধনে নতুন শক্তি দিক।”
PG/AB/NS
(
উপ-রাষ্ট্রপতিরসচিবালয়
রাজ্যসভার সদস্য শ্রী অমর সিং-এর অকাল প্রয়াণে উপ-রাষ্ট্রপতির শোক জ্ঞাপন
নয়াদিল্লি, ১ আগস্ট, ২০২০
উপ-রাষ্ট্রপতি এবং রাজ্যসভার চেয়ারম্যান শ্রী এম ভেঙ্কাইয়া নাইডু রাজ্যসভার নির্দল সদস্য শ্রী অমর সিং-এর অকাল প্রয়াণে শোক ব্যক্ত করেছেন। সিঙ্গাপুরের একটি হাসপাতালে ৬৪ বছর বয়সী শ্রী সিং আজ শেষ নিঃশ্বাস ত্যাগ করেন। ওই হাসপাতালে গত কয়েক মাস ধরে তিনি চিকিৎসাধীন ছিলেন।
শ্রী সিং-এর চিকিৎসার বিষয়ে উপ-রাষ্ট্রপতি সিঙ্গাপুরের ভারতীয় হাই কমিশনারের মাধ্যমে নিয়মিত খোঁজখবর রাখতেন। তিনি প্রয়াত অমর সিং-এর সঙ্গেও নিয়মিতভাবে যোগাযোগ করতেন এবং তাঁর স্বাস্থ্যের বিষয়ে খোঁজখবর নিতেন। শ্রী সিং সুস্থ হয়ে দেশে ফিরে আসবেন বলে তিনি আশাবাদী ছিলেন।
অপেক্ষাকৃত কম বয়সে শ্রী সিং-এর প্রয়াণে উপ-রাষ্ট্রপতি শোক ব্যক্ত করেছেন। তিনি বলেছেন, “শ্রী সিং সর্বস্তরের রাজনৈতিক জগতে জনপ্রিয় ছিলেন এবং সমাজের পিছিয়ে পড়া ও প্রান্তিক মানুষদের উন্নয়নে সচেষ্ট ছিলেন।”
(CG/CB/DM
প্রধানমন্ত্রীরদপ্তর
প্রাক্তন প্রধানমন্ত্রী ডঃ মনমোহন সিং-এর জন্মদিনে প্রধানমন্ত্রীর শুভেচ্ছা
নতুনদিল্লি, ২৬শে সেপ্টেম্বর, ২০২০
প্রধানমন্ত্রী শ্রী নরেন্দ্র মোদী, প্রাক্তন প্রধানমন্ত্রী ডঃ মনমোহন সিং-কে তাঁর জন্মদিনে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “ ডঃ মনমোহন সিং জি, আপনাকে জন্মদিনের শুভেচ্ছা জানাই। ঈশ্বরের কাছে প্রার্থনা করি, তাঁর আশীর্বাদে আপনি দীর্ঘ ও সুস্থ জীবন লাভ করুন।“
CG/CB
(
প্রধানমন্ত্রীরদপ্তর
২০১৮-র এশিয়ান প্যারা-গেম্স-এর পদকজয়ীদের অভিনন্দন জানালেন প্রধানমন্ত্রী
নয়াদিল্লি, ১৬ অক্টোবর, ২০১৮
প্রধানমন্ত্রী শ্রী নরেন্দ্র মোদী ২০১৮-র এশিয়ান প্যারা-গেম্স-এর পদকজয়ীদের সঙ্গে সাক্ষাৎ করে তাঁদের অভিনন্দন জানিয়েছেন।
এই উপলক্ষে প্রধানমন্ত্রী বলেন, পদকজয়ীদের স্বাগত জানাতে পেরে তিনি অত্যন্ত আনন্দিত। খেলোয়াড়দের ক্রীড়া নৈপুণ্যের প্রশংসা করে তিনি বলেন, মানসিক দৃঢ়তা এঁদের সাফল্যের অন্যতম কারণ। বিশ্ব আঙিনায় ভারতের ভাবমূর্তি তুলে ধরতে অবদান রাখার জন্য প্রধানমন্ত্রী তাঁদের প্রশংসা করেন।
পদকজয়ী ক্রীড়াবিদদের প্রশিক্ষকদের ভূমিকারও প্রধানমন্ত্রী প্রশংসা করেন।
প্রধানমন্ত্রী ক্রীড়াবিদদের উৎসাহ বজায় রেখে আরও বেশি সাফল্য অর্জনের জন্য কঠোর পরিশ্রম করার আহ্বান জানান।
CG/BD/DM/…
(Visitor Counter : 80
কেন্দ্রীয়লোকসেবাআয়োগ
২০২০র নভেম্বরে ইউপিএসসি'র নিয়োগের ফলাফল চূড়ান্ত হয়েছে
নতুন দিল্লি, ২২ ডিসেম্বর, ২০২০
ইউনিয়ন পাবলিক সার্ভিস কমিশন নভেম্বর-২০২০ তে গৃহীত নিম্নলিখিত ক্ষেত্রে নিয়োগের ফলাফল চূড়ান্ত করেছে।
সফল প্রার্থীদের ডাকের মাধ্যমে ব্যক্তিগতভাবে জানানো হয়েছে।
১) লেকচারার ।
সফল প্রার্থীরা হলেন-
মিস কাশ্মীরা মাঝি 
মিস শ্রুতি মহাপাত্র 
গৌতম পাণ্ডা 
মনিশ সোহেল 
সুরজ কান্নু পান্ডি পিল্লাই 
এসি এবং এসটির জন্য সংরক্ষিত পদে কোন সফল প্রার্থী পাওয়া যায় নি।
২) রেফ্রিজারেশন ইঞ্জিনিয়ার ইন বিসিজি ভ্যাকসিন ল্যাবরেটরি।
সফল প্রার্থীরা হলেন-
শবরী নাথ মানি 
সাময়িকভাবে নিয়োগপত্র দেওয়া হয়েছে।
৩) স্পেশালিস্ট গ্রেড- থ্রি
অ্যাসিস্ট্যান্ট প্রফেসর অফ পালমোনারি মেডিসিন।
সফল প্রার্থী-
ডঃ রোহিত কুমার 
ডক্টর প্রণব ইস 
ডক্টর মিস সুমিতা আগরওয়াল 
ডক্টর নীতিশ গুপ্ত 
ডক্টর মিস শ্বেতা বনসাল
। তাঁকে সাময়িকভাবে নিয়োগপত্র দেওয়া হয়েছে।
ডক্টর মিস শিপ্রা আনন্দ ।
অন্য দুটি পদে কোন সফল প্রার্থী পাওয়া যায়নি।
প্রধানমন্ত্রীরদপ্তর
ইফকো চেয়ারম্যান সর্দার বলবিন্দর সিং নাকাইজির প্রয়াণে প্রধানমন্ত্রীর শোক প্রকাশ
নতুনদিল্লি, ১২ই অক্টোবর, ২০২১
প্রধানমন্ত্রী শ্রী নরেন্দ্র মোদী আইএফএফসিও বা ইফকোর চেয়ারম্যান সর্দার বলবিন্দর সিং নাকাইজির প্রয়াণে শোক প্রকাশ করেছেন ।
এক ট্যুইট বার্তায় প্রধানমন্ত্রী বলেছেন;
“ কৃষি ও সমবায় ক্ষেত্রে সর্দার বলবিন্দর সিং নাকাইজি ছিলেন একজন শীর্ষস্থানীয় ব্যক্তিত্ব। কৃষকদের ক্ষমতায়নের জন্য তাঁর অবদান ছিল গুরুত্বপূর্ণ । তাঁর প্রয়াণ দুঃখজনক। শ্রী নাকাইজির পরিবারের সদস্য ও গুণমুগ্ধদের সমবেদনা জানাই। তাঁর আত্মার শান্তিকামনা করি।“
CG/CB/SFS
(
প্রধানমন্ত্রীরদপ্তর
প্রধানমন্ত্রী ২৩শে জানুয়ারি আসাম ও পশ্চিমবঙ্গ সফর করবেন
নেতাজী সুভাষ চন্দ্র বসুর ১২৫তম জন্মবার্ষিকী উপলক্ষে কলকাতায় ‘পরাক্রম দিবস'-এর অনুষ্ঠানে প্রধানমন্ত্রী ভাষণ দেবেন
প্রধানমন্ত্রী আসামের শিবসাগরে ১ লক্ষ জমির পাট্টা বিতরণ করবেন
নয়াদিল্লি, ২১ জানুয়ারি, ২০২১
প্রধানমন্ত্রী শ্রী নরেন্দ্র মোদী ২৩শে জানুয়ারি নেতাজী সুভাষ চন্দ্র বসুর ১২৫তম জন্মবার্ষিকী উপলক্ষে কলকাতা সফর করবেন। এই দিনটি 'পরাক্রম দিবস' হিসেবে উদযাপিত হবে। প্রধানমন্ত্রী এই উপলক্ষে আয়োজিত এক অনুষ্ঠানে বক্তব্য রাখবেন। প্রধানমন্ত্রী আসামের শিবসাগরে জেলিঙ্গাপাথারে ১ লক্ষ ৬ হাজার জমির পাট্টা এবং বিতরণ করবেন।
পশ্চিমবঙ্গে প্রধানমন্ত্রী
প্রধানমন্ত্রী কলকাতার ভিক্টোরিয়াল মেমোরিয়াল হল-এ 'পরাক্রম দিবস'-এর উদ্বোধনী অনুষ্ঠানে পৌরোহিত্য করবেন।
নেতাজীকে সম্মান জানাতে এবং জাতির প্রতি তাঁর অদম্য শৌর্য ও নিঃস্বার্থ সেবার কথা স্মরণ করতে কেন্দ্র প্রতি বছর ২৩শে জানুয়ারি 'পরাক্রম দিবস' হিসেবে পালনের সিদ্ধান্ত নিয়েছে। বিভিন্ন প্রতিকূল পরিস্থিতিতে কাজ করার যে মানসিকতা নেতাজী দেখিয়েছেন এবং মানুষের – বিশেষ করে, যুব সম্প্রদায়ের মধ্যে দেশপ্রেমের ভাবনা উজ্জীবিত করতে এই উদ্যোগ নেওয়া হয়েছে।
এই উপলক্ষে ভিক্টোরিয়া মেমোরিয়াল হল-এ প্রধানমন্ত্রী নেতাজীকে নিয়ে একটি স্থায়ী প্রদর্শনী এবং প্রোজেকশন ম্যাপিং শো-এর সূচনা করবেন। শ্রী মোদী একটি স্মারক মুদ্রা ও ডাকটিকিটও প্রকাশ করবেন। নেতাজীর জীবনের ওপর ভিত্তি করে 'আমরা নতুন যৌবনেরই দূত' শীর্ষক একটি সাংস্কৃতিক উৎসবের আয়োজন করা হবে।
এই অনুষ্ঠানের আগে প্রধানমন্ত্রী কলকাতার জাতীয় গ্রন্থাগারে যাবেন। সেখানে 'একবিংশ শতকে নেতাজীর উত্তরাধিকার নিয়ে ভাবনা' শীর্ষক একটি আন্তর্জাতিক সম্মেলন এবং শিল্পী শিবিরের আয়োজন করা হবে। শ্রী মোদী সম্মেলনে অংশগ্রহণকারী শিল্পী সহ অন্যান্যদের সঙ্গে মতবিনিময় করবেন।
আসামে প্রধানমন্ত্রী
এর আগে প্রধানমন্ত্রী আসামের শিবসাগরে ১ লক্ষ ৬ হাজার জমির পাট্টা বিতরণ করবেন। রাজ্যের ভূমিপুত্রদের জমির অধিকার সুরক্ষিত করা নিশ্চিত করতে আসাম সরকার একটি সর্বাঙ্গীণ জমি নীতি তৈরি করেছে, যেখানে ভূমিপুত্রদের জমির অধিকার সুরক্ষিত করার ওপর গুরুত্ব দেওয়া হয়েছে। আসামের ভূমিপুত্রদের পাট্টা বিতরণকে অগ্রাধিকার দেওয়া হয়েছে। এর মধ্য দিয়ে তাঁরা নিজেদের আরও নিরাপদ মনে করবেন। ২০১৬ সালের হিসেবে আসামে ৫ লক্ষ ৭৫ হাজার ভূমিহীন পরিবার রয়েছে। ওই বছরের মে মাস থেকে সরকার এ পর্যন্ত ২ লক্ষ ২৮ হাজার জমির পাট্টা বিতরণ করেছে। এর পরবর্তী প্রক্রিয়া হিসেবে ২৮শে জানুয়ারি এই অনুষ্ঠানের আয়োজন করা হয়েছে।
অর্থমন্ত্রক
১৫টি রাজ্য সহজে ব্যবসা করার জন্য প্রয়োজনীয় সংস্কারসাধন করেছে
গুজরাট, উত্তর প্রদেশ ও উত্তরাখন্ড রাজ্য তালিকায় নতুন সংযোজন
৯৯০৫ কোটি টাকা অতিরিক্ত ঋণ নেওয়ার অনুমতি পাবে
নয়াদিল্লি, ১৭ ফেব্রুয়ারি, ২০২১
১৫টি রাজ্য সহজে ব্যবসা করার জন্য প্রয়োজনীয় সংস্কার সফলভাবে সম্পন্ন করেছে। আর্থিক ব্যয় সংক্রান্ত দপ্তর সংস্কারের জন্য যে পদক্ষেপগুলি নেওয়ার পরামর্শ দিয়েছে গুজরাট, উত্তর প্রদেশ এবং উত্তরাখন্ড সেগুলি পূরণ করেছে।
শিল্পোৎসাহ ও অভ্যন্তরীণ বাণিজ্য দপ্তরের সুপারিশ অনুসারে, আর্থিক ব্যয় বরাদ্দ দপ্তর এই ৩টি রাজ্যের জন্য খোলা বাজার থেকে ঋণ সংগ্রহের পরিমাণ বৃদ্ধি করে ৯ হাজার ৯০৫ কোটি টাকা ধার্য করেছে। এর আগে অন্ধ্রপ্রদেশ, আসাম, হরিয়ানা, হিমাচল প্রদেশ, কর্ণাটক, কেরল, মধ্যপ্রদেশ, ওডিশা, পাঞ্জাব, রাজস্থান, তামিলনাডু এবং তেলেঙ্গানা এই শর্তগুলি পূরণ করেছে। এর ফলে, এই ১৫টি রাজ্য মোট ৩৮ হাজার ৮৮ কোটি টাকা অতিরিক্ত ঋণ নিতে পারবে।
দেশে বিনিয়োগ-বান্ধব বাণিজ্যিক পরিবেশ গড়ে তোলার জন্য সহজে ব্যবসা করা একটি গুরুত্বপূর্ণ উপাদান। এর ফলে, সংশ্লিষ্ট রাজ্যগুলির ভবিষ্যতে আর্থিক বিকাশ ত্বরান্বিত হবে। যেসব রাজ্য সংস্কারের সিদ্ধান্ত নিয়েছে, তাদের জন্য কেন্দ্র অতিরিক্ত ঋণ নেওয়ার অনুমতি দিয়েছে। মূলত, জেলাস্তরে ব্যবসা-বাণিজ্য সংক্রান্ত সংস্কার কতটা গ্রহণ করা হয়েছে, তার ওপর প্রাথমিক মূল্যায়ন, বিভিন্ন রেজিস্ট্রেশন সার্টিফিকেট, লাইসেন্স বা অনুমোদন নানা আইনের আওতায় পুনর্নবীকরণের ব্যবস্থা প্রত্যাহার করা এবং কম্প্যুটারের মাধ্যমে পরিদর্শনের ব্যবস্থা করার বিষয়গুলিই বিবেচিত হয় । কম্প্যুটারের মাধ্যমে পরিদর্শনের এই প্রক্রিয়ায় পরিদর্শককে কেন্দ্রীয় স্তর থেকে বাছাই করা হবে। এই পরিদর্শক বছরে একবারই পরিদর্শন করবেন এবং পরিদর্শনের ৪৮ ঘন্টার মধ্যে প্রতিবেদন জমা দিতে হবে।
কোভিড-১৯ মহামারীর ফলে উদ্ভূত চ্যালেঞ্জ মোকাবিলা করতে কেন্দ্র রাজ্যগুলিকে ২০২০ সালের ১৭ মে অতিরিক্ত ঋণ নেওয়ার অনুমতি দিয়েছে। রাজ্যগুলি তাদের মোট অভ্যন্তরীণ উৎপাদনের ২ শতাংশ অতিরিক্ত ঋণ নিতে পারবে। এর মধ্যে অর্ধেক পরিমাণ নাগরিক-কেন্দ্রিক সংস্কার বাস্তবায়নের পর সেই ঋণ গ্রহণের অনুমতি দেওয়া হবে। এই সংস্কারগুলি হ’ল : ক) এক দেশ, এক রেশন কার্ড ব্যবস্থা; খ) সহজে ব্যবসা করার জন্য প্রয়োজনীয় সংস্কার; গ) শহরাঞ্চলের প্রশাসনের সংস্কার এবং ঘ) বিদ্যুৎ ক্ষেত্রের সংস্কার।
এ পর্যন্ত ১৮টি রাজ্য এই ৪টি সংস্কারের মধ্যে যে কোনও একটিকে বাস্তবায়িত করেছে। ১৩টি রাজ্য এক দেশ, এক রেশন কার্ড ব্যবস্থা; ১৫টি রাজ্য সহজে ব্যবসা করার জন্য প্রয়োজনীয় সংস্কার রূপায়ণ; ৬টি রাজ্য শহরাঞ্চলের প্রশাসনিক সংস্কার রূপায়ণ এবং ২টি রাজ্য বিদ্যুৎ ক্ষেত্রে সংস্কারসাধন করেছে। এর ফলে, এই রাজ্যগুলির জন্য মোট ৮৬ হাজার ৪১৭ কোটি টাকা অতিরিক্ত ঋণ গ্রহণের অনুমতি দেওয়া হয়েছে।
তথ্যওসম্প্রচারমন্ত্রক
মহাত্মা গান্ধীর ওপর অসম্পাদিত ৩০টি ফিল্মের রিল পাওয়া গেছে
নয়াদিল্লি, ২৭ সেপ্টেম্বর, ২০১৯
ভারতের জাতীয় চলচ্চিত্র মহাফেজখানা  মহাত্মা গান্ধীর ওপর অসম্পাদিত ৩০টি ফিল্মের রিলের সন্ধান পেয়েছে। এর মোট সময়সীমা প্রায় ৬ ঘন্টা। প্যারামাউন্ট, পাঠ, ওয়ারনার, ইউনিভার্সল, ব্রিটিশ মুভিটোন, ওয়াদিয়া মুভিটোন সহ সে যুগের বিখ্যাত ফিল্ম স্টুডিও’তে এই ফিল্মগুলির শুটিং করা হয়েছিল। এর মধ্যে উল্লেখযোগ্য হ’ল – মহাত্মা গান্ধীর অস্থিভস্ম নিয়ে মাদ্রাজ থেকে রামেশ্বরমে একটি বিশেষ ট্রেন চলেছে। এনএফএআই – এর নির্দেশক শ্রী প্রকাশ মকদুম মনে করেন যে, সারা বিশ্ব যখন মহাত্মা গান্ধীর জন্মের সার্ধ শতবার্ষিকী উদযাপন করছে, সেই সময় এগুলির সন্ধান পাওয়া দারুণ একটি ব্যাপার।
মহাত্মা গান্ধীর দ্বিতীয় পুত্র, গুজরাটি - ইংরাজি সাপ্তাহিক পত্রিকা ‘ইন্ডিয়ান ওপিনিয়ন’ – এর সম্পাদক মণিলাল গান্ধীকে নিয়ে একটি ফিল্মও পাওয়া গেছে। আরেকটি গুরুত্বপূর্ণ ছবি পাওয়া গেছে ইন্ডিয়া পিকচার্সের ফিল্ম থেকে, যেটিতে ১৯৪৬ সালে জানুয়ারি – ফেব্রুয়ারি মাসে মহাত্মা গান্ধীর হরিজন যাত্রা এবং দক্ষিণ ভারত ভ্রমণের ছবি দেখা যাচ্ছে। মহারাষ্ট্রের ওয়ার্ধায় সেবা গ্রাম আশ্রমে মহাত্মাজী এবং তাঁর স্ত্রী কুস্তুরবার বিভিন্ন কর্মকান্ড সম্বলিত ছবিও একটি রিলে পাওয়া গেছে। ইংল্যান্ডে দ্বিতীয় গোলটেবিল বৈঠকে যোগ দেওয়ার উদ্দেশ্যে এস রাজপুতানা জাহাজে মহাত্মা গান্ধীর ভ্রমণ সম্বলিত আরেকটি ছবি পাওয়া গেছে। মহাত্মা গান্ধীর খালি বাড়ি, তিনি যে স্কুলে পড়াশুনা করেছেন এবং যে গ্রন্থাগারে যেতেন, সেসব ছবিও একটি ফিল্মে পাওয়া গেছে।
মহাত্মা গান্ধীর মৃত্যুর পর, তাঁর মৃতদেহ, পরিধেয় রক্তাক্ত কাপড়, সেই দিনের বিভিন্ন সংবাদপত্রের প্রতিবেদন, জনগণের এই মহান নেতাকে শেষবারের মতো দেখার আকুতি এবং রাজঘাটের উদ্দেশ্যে অন্তিম যাত্রার ছবি সম্বলিত ফিল্মও পাওয়া গেছে। সুভাষ চন্দ্র বসুর সঙ্গে হরিপুরা কংগ্রেসের অধিবেশনের একটি একান্ত ছবির খোঁজও পাওয়া গেছে। পণ্ডিত জওহরলাল নেহরু, সর্দার বল্লভ ভাই প্যাটেল, সরোজিনী নাইডু, মৌলানা আজাদ, রবীন্দ্রনাথ ঠাকুর সহ বহু বিশিষ্ট জনের সঙ্গে মহাত্মা গান্ধীর বেশ কিছুও ছবিও পাওয়া গেছে।
খান আব্দুল গফফর খান, যিনি সীমান্ত গান্ধী হিসাবে পরিচিত, তাঁর কন্ঠস্বর সম্বলিত দুটি রিল পাওয়া গেছে। মহাত্মা গান্ধীর মৃত্যুর পর রাষ্ট্রসংঘের সদর দপ্তরে যে শোকসভার আয়োজন করা হয়েছিল, সেরকম একটি ছবিও মহাফেজখানাতে পাওয়া গেছে।
CG/CB/SB
(Visitor Counter : 77
পরিবেশওঅরণ্যমন্ত্রক
সরকার ২০১৬ সালে প্লাস্টিক বর্জ্য ব্যবস্থাপনা আইনের আওতায় প্লাস্টিক প্যাকেজিং-এর উপর বর্ধিত উৎপাদকদের দায়বদ্ধতার বিষয়ে নির্দেশিকা জারি করেছে
নতুন দিল্লি, ১৮ ফেব্রুয়ারি, ২০২২
কেন্দ্রীয় পরিবেশ, বন ও জলবায়ু পরিবর্তন মন্ত্রক ২০১৬ সালের প্লাস্টিক বর্জ্য ব্যবস্থাপনা আইনের আওতায় প্লাস্টিক প্যাকেজিং-এর উপর বর্ধিত উৎপাদকদের দায়বদ্ধতার বিষয়ে নির্দেশিকা জারি করেছে। একবার ব্যবহার যোগ্য প্লাস্টিক সামগ্রীগুলি চিহ্নিত করে নিষেধাজ্ঞা জারি করার সঙ্গে সঙ্গে বর্ধিত উৎপাদকদের দায়বদ্ধতার বিষয়ে নির্দেশ দেওয়া হয়ছে। চলতি বছরের পয়লা জুলাই থেকে এই নতুন নিয়ম কার্যকর হবে। দেশে প্লাস্টিক বর্জ্যের কারণে সৃষ্ট দূষণ কমানোর জন্যই এই গুরুত্বপূর্ণ পদক্ষেপ নেওয়া হয়েছে।
এক ট্যুইট বার্তায় কেন্দ্রীয় পরিবেশ, বন ও জলবায়ু পরিবর্তন মন্ত্রী শ্রী ভূপেন্দ্র যাদব এই নির্দেশিকা সম্পর্কে অবহিত করেছেন এবং প্লাস্টিকের বিকল্পের বিষয়ে প্রচারের আহ্বান জানিয়েছেন।
এই নির্দেশিকা প্লাস্টিক প্যাকেজিং বর্জ্যের চক্রাকার অর্থনীতিকে শক্তিশালী করবে, প্লাস্টিকের নতুন বিকল্পগুলির বিষয়ে উৎসাহ যোগাবে এবং বাণিজ্যিক প্রতিষ্ঠানগুলিকে সুস্থায়ী প্লাস্টিক প্যাকেজিং-এর দিকে এগিয়ে নিয়ে যেতে সাহায্য করবে। বর্ধিত প্লাস্টিক প্রস্তুতকারকদের দায়বদ্ধতার আওতায় সংগৃহীত প্লাস্টিক প্যাকেজিং বর্জ্যের পুনর্ব্যবহারকে ন্যূনতম করার জন্য ব্যবস্থা নেওয়া হয়েছে। একইভাবে প্লাস্টিক ব্যবহার আরও কমানো এবং প্লাস্টিক প্যাকেজিং বর্জ্য পুনর্ব্যবহারে উৎসাহ যোগানো হবে। বর্ধিত প্লাস্টিক প্রস্তুতকারকদের দায়বদ্ধতার বিষয় নজরদারি ও পর্যবেক্ষণ চালানো হবে একটি অনলাইন প্ল্যাটফর্মের মাধ্যমে। সেখানে প্লাস্টিক উৎপাদক সংস্থাগুলির অনলাইন রেজিস্ট্রেশন এবং বার্ষিক আয় বিবরণী জমা দিতে হবে। নির্দেশিকায় বলা হয়েছে, যে সংস্থা এক্ষেত্রে পরিবেশ দূষণ ঘটাবে তাদের উপর জরিমানা আরোপ করা হবে। পরিবেশ রক্ষায় দূষণ নিয়ন্ত্রণের কথা মাথায় রেখে এই উদ্যোগ নেওয়া হয়েছে।
বিস্তারিত তথ্য জানার জন্য ক্লিক করুন নিম্নলিখিত লিঙ্কে – https://egazette.nic.in/WriteReadData/2022/233568.pdf
CG/SS/SKD/
(Visitor Counter : 190
প্রধানমন্ত্রীরদপ্তর
আইএফএস দিবসে প্রধানমন্ত্রীর ইন্ডিয়ান ফরেন সার্ভিস আধিকারিকদের শুভেচ্ছা
নতুনদিল্লি, ৯ই অক্টোবর, ২০২০
প্রধানমন্ত্রী শ্রী নরেন্দ্র মোদী আইএফএস দিবসে ইন্ডিয়ান ফরেন সার্ভিস আধিকারিকদের শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “আইএফএস দিবসে সকল ইন্ডিয়ান ফরেন সার্ভিস আধিকারিকদের শুভেচ্ছা জানাই। দেশের জন্য তাঁরা যে সেবা করছেন, আন্তর্জাতিক স্তরে যে ভাবে দেশের স্বার্থ রক্ষা করছেন, তা প্রশংসার দাবিদার। আমাদের নাগরিকদের এবং অন্যান্য দেশের নাগরিকদের বন্দে ভারত মিশন উদ্যোগ এবং অন্যান্য কোভিড সংক্রান্ত বিষয়ে তাঁরা যে ভাবে সাহায্য করেছেন, তা মনে রাখার মত। “
CG/CB
(
প্রধানমন্ত্রীরদপ্তর
মার্কিন বিদেশ ও প্রতিরক্ষা সচিব প্রধানমন্ত্রীর সঙ্গে সাক্ষাৎ করলেন
নয়াদিল্লি, ০৭ সেপ্টেম্বর,২০১৮
মার্কিন বিদেশ সচিব শ্রী মাইক পম্পিও এবং প্রতিরক্ষা সচিব শ্রী জেমস্ ম্যাটিস বৃহস্পতিবার নতুন দিল্লিতে প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন।
তাঁরা দু’জনেই প্রধানমন্ত্রী শ্রী মোদীকে মার্কিন রাষ্ট্রপতি ট্রাম্পের শুভেচ্ছা জ্ঞাপন করেন। রাষ্ট্রপতি ট্রাম্পের সঙ্গে তার সাক্ষাতের কথা স্মরণ করে প্রধানমন্ত্রী শ্রী মোদী দুই মার্কিন সচিবকে তার শুভেচ্ছাও মার্কিন রাষ্ট্রপতিকে জ্ঞাপন করার অনুরোধ জানান।
দুই মার্কিন সচিব বৃহস্পতিবার অনুষ্ঠিত অর্থবহ ও গঠনমূলক ২+২ আলোচনা সম্পর্কে প্রধানমন্ত্রীকে অবহিত করেন। প্রধানমন্ত্রী শ্রী মোদী দুই মার্কিন সচিব এবং ভারতের বিদেশ মন্ত্রী ও প্রতিরক্ষা মন্ত্রীকে উভয় দেশের মধ্যে প্রথম ২+২ আলোচনার জন্য অভিনন্দন জানান।
CG/BD/SB…
(Visitor Counter : 39
স্বাস্থ্যওপরিবারকল্যাণমন্ত্রক
দেশব্যাপী রোগ নির্মূল কর্মসূচি বাস্তবায়ন
নতুন দিল্লি, ০৭ ডিসেম্বর, ২০২১
ম্যালেরিয়া, কালাজ্বর, যক্ষা, কুষ্ঠ ইত্যাদি রোগ নির্মূল করার জন্য কেন্দ্রীয় সরকার একাধিক কর্মসূচি হাতে নিয়েছে। এই কর্মসূচিগুলির বাস্তবায়নের কাজ চলছে। ন্যাশনাল সেন্টার ফর ভেক্টর বোর্ন ডিজিজ কন্ট্রোল  এক ছাতার তলায় একাধিক কর্মসূচি পরিচালনা করে থাকে। এর আওতায় ম্যালেরিয়া, ফাইলেরিয়া এবং কালাজ্বর - এই তিনটি রোগ নির্মূল কর্মসূচি চলছে। এই রোগগুলি নির্মূলের জন্য একাধিক পদক্ষেপও গ্রহণ করা হয়েছে। ২০৩০ সালের মধ্যে ম্যালেরিয়া, লিম্ফ্যাটিক ফাইলেরিয়াসিস এবং ২০২৩ সালের মধ্যে কালাজ্বর রোগ নির্মূলের লক্ষ্যমাত্রা নির্ধারণ করা হয়েছে।
দেশ থেকে কুষ্ঠ রোগ নির্মূলে কেন্দ্রীয় সরকার জাতীয় কুষ্ঠ নির্মূল কর্মসূচি বাস্তবায়ন করেছে। জেলায় জেলায় একাধিক পদক্ষেপ গ্রহণ করা হয়েছে। কুষ্ঠ রোগ সম্পর্কে সচেতনতার বৃদ্ধিতে একাধিক পদক্ষেপও নেওয়া হয়েছে।
২০৩০ সালের মধ্যে সুস্থায়ী উন্নয়নের লক্ষ্যে বিশ্ব থেকে যক্ষা নির্মূলের লক্ষ্যমাত্রা স্থির করা হয়। ভারত তার ৫ বছর আগে অর্থাৎ ২০২৫ সালের মধ্যে দেশ থেকে যক্ষা নির্মূলে জাতীয় যক্ষা নির্মূল কর্মসূচি বাস্তবায়ন করেছে। সংক্রমিত রোগ, জাতীয় যক্ষা নির্মূল কর্মসূচি এবং জাতীয় কুষ্ঠ নির্মূল কর্মসূচির জন্য সমস্ত রাজ্য ও কেন্দ্রশাসিত অঞ্চলগুলিকে আর্থিক সাহায্যও দেওয়া হয়েছে। বর্তমান আর্থিক বর্ষে পশ্চিমবঙ্গকে সংক্রমিত রোগ নির্মূলে ৮৩.৩৩ লক্ষ, জাতীয় কুষ্ঠ নির্মূল কর্মসূচিতে ১৯৫ লক্ষ এবং জাতীয় যক্ষা নির্মূল কর্মসূচিতে ৭ হাজার ৯৪০ লক্ষ টাকা বরাদ্দ করা হয়েছে। পশ্চিমবঙ্গ সহ বাকি সমস্ত রাজ্য ও কেন্দ্রশাসিত অঞ্চলগুলিকে এই তিন ক্ষেত্রে মোট যথাক্রমে ১০১৭৪.৬৪ লক্ষ, ৩৫৭৬ লক্ষ এবং ১২৯৫৭৯ লক্ষ টাকা দেওয়া হয়েছে।
রাজ্যসভায় আজ এক প্রশ্নের লিখিত উত্তরে একথা জানিয়েছেন কেন্দ্রীয় স্বাস্থ্য ও পরিবার কল্যাণ প্রতিমন্ত্রী ডাঃ ভারতী প্রবীণ পাওয়ার।
CG/SS/SKD/
(Visitor Counter : 116
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নতুন দিল্লি, ১৬ জুলাই, ২০২১
কেন্দ্রীয় সরকারের পক্ষ থেকে দেশজুড়ে টিকাকরণ অভিযানে এ পর্যন্ত ৩৯.৫৩ কোটিরও বেশি টিকা দেওয়া হয়েছে।
গত ২৪ ঘন্টায় ভারতে নতুন করে ৩৮,৯৪৯ জন আক্রান্ত হয়েছেন।
মোট আক্রান্তের চেয়ে সুস্পষ্টভাবে আক্রান্তের পরিমাণ ১.৩৯ শতাংশ।
সারাদেশে এ পর্যন্ত ৩, ০১,৮৩,৮৭৬ জন সুস্থ হয়ে উঠেছেন।
গত ২৪ ঘন্টায় ৪০,০২৬ জন সুস্থ হয়ে উঠেছেন।
সুস্থতার হার আজ বেড়ে হয়েছে ৯৭.২৮ শতাংশ।
সাপ্তাহিক ভিত্তিতে আক্রান্তের হার ৫ শতাংশের নিচে রয়েছে। বর্তমানে তা ২.১৪ শতাংশ।
দৈনিক ভিত্তিতে আক্রান্তের হার আজ হয়েছে ১.৯৯ শতাংশ। এর ফলে দৈনিক আক্রান্তের হার লাগাতার ২৫ দিন ধরে ৩ শতাংশের নিচে রয়েছে।
এ পর্যন্ত সারাদেশে মোট ৪৪ কোটি নমুনা পরীক্ষা করা হয়েছে।
CG/ SB
(Visitor Counter : 110
জলশক্তি মন্ত্রক
সরকার জল জীবন মিশনের আওতায় ২০২১-২২ অর্থবর্ষে ১৫টি রাজ্যকে কেন্দ্রীয় অনুদান হিসাবে ৫ হাজার ৯৬৮ কোটি টাকা দিয়েছে
নয়াদিল্লি, ১৭ মে, ২০২১
কেন্দ্রীয় সরকার জল জীবন মিশন রূপায়ণের জন্য ২০২১-২২ অর্থবর্ষে ১৫টি রাজ্যকে ৫ হাজার ৯৬৮ কোটি টাকা দিয়েছে। চলতি অর্থবর্ষে চার কিস্তিতে রাজ্যগুলিকে যে আর্থিক অনুদান দেওয়া হবে, এটি তার প্রথম কিস্তি। জল জীবন মিশনের আওতায় কেন্দ্রীয় অর্থ সাহায্য পাওয়া ১৫টি রাজ্য বাদে বাকি ১৭টি রাজ্য/কেন্দ্রশাসিত অঞ্চলকে তহবিল নেওয়ার জন্য প্রস্তাব পাঠাতে বলা হয়েছে।
জল জীবন মিশনের আওতায় বরাদ্দকৃত কেন্দ্রীয় তহবিলের মধ্যে ৯৩ শতাংশ খরচ করা হয় জল সরবরাহ পরিকাঠামোর মানোন্নয়নে, ৫ শতাংশ খরচ করা হয় পরিকাঠামো সংক্রান্ত অন্যান্য কাজে এবং বাকি ২ শতাংশ জলের গুণমান নজরদারি ও তদারকির কাজে খরচ করা হয়। রাজ্য/কেন্দ্রশাসিত অঞ্চলগুলিতে পাইপ-বাহিত জল সংযোগের সংখ্যার নিরিখে এবং হাতে থাকা কেন্দ্রীয় তহবিলের অর্থের সদ্ব্যবহারের ভিত্তিতে কেন্দ্রীয় তহবিল দেওয়া হয়ে থাকে। রাজ্য/কেন্দ্রশাসিত অঞ্চলগুলিকে কেন্দ্রীয় তহবিলের অব্যবহৃত অর্থ ১৫ দিনের মধ্যে কেন্দ্রীয় তহবিলে ফেরৎ পাঠাতে হয়। তহবিলে সম্পূর্ণ অর্থের যথাযথ সদ্ব্যবহারের জন্য অব্যবহৃত অর্থ কেন্দ্রীয় তহবিলে ফেরৎ পাঠাতে হয়।
কেন্দ্রীয় সরকার জল জীবন মিশন কর্মসূচি রূপায়ণে সর্বোচ্চ অগ্রাধিকার দিচ্ছে। এই লক্ষ্যে ২০২১-২২ অর্থবর্ষে এই কর্মসূচি রূপায়ণের জন্য বাজেট বরাদ্দ লক্ষ্যণীয় হারে বাড়িয়ে ৫০ হাজার ১১ কোটি টাকা করা হয়েছে। এছাড়াও, পঞ্চদশ অর্থ কমিশনের অনুদান বাবদ পঞ্চায়েতি রাজ প্রতিষ্ঠানগুলিকে জল এবং স্যানিটেশন পরিষেবা বাবদ ২৬ হাজার ৯৪০ কোটি টাকা দেওয়া হবে। গ্রামীণ পরিবারগুলিকে পাইপ-বাহিত জল সংযোগ পৌঁছে দেওয়ার জন্য ২০২১-২২ অর্থবর্ষে ১ লক্ষ কোটি টাকারও বেশি ব্যয়ের পরিকল্পনা করা হয়েছে। ‘হর ঘর জল’ – প্রতিটি বাড়িতে পাণীয় জল পৌঁছে দেওয়ার লক্ষ্য পূরণে আগামী তিন বছরে বিপুল পরিমাণ অর্থ বরাদ্দের পরিকল্পনা অব্যাহত থাকতে হবে মনে করা হচ্ছে।
উল্লেখ করা যেতে পারে, প্রধানমন্ত্রী শ্রী নরেন্দ্র মোদী ২০২৪ সালের মধ্যে প্রতিটি গ্রামীণ পরিবারে পাইপ-বাহিত জল সংযোগ পৌঁছে দেওয়ার লক্ষ্যে ২০১৯ সালের ১৫ অগাস্ট জল জীবন মিশন কর্মসূচি চালু করার কথা ঘোষণা করেন।
CG/BD/SB
(Visitor Counter : 159